**POZIVNICA za 9. i 10.dječje susrete Budućnost u nama BUN**

Draga **djeco, roditelji, treneri** i svi vi koji volite ples, sport i rekreaciju, ovo su naši **9.i 10. susreti BUN.**

**KADA??? 19. Ožujka 2022.godine u KUC-u Travno, Zagreb!**

Sretni smo što ćemo se opet okupiti u veselom i dobrom ozračju s ciljem da zajedno promoviramo **sport, rekreaciju, ples, natjecanje, crtanje, pisanje, slikanje, druženje** i ono što čekamo s nestrpljenjem - **proglašenje pobjednika** :)

**Veliko HVALA svima koji su sudjelovali na našim prethodno održanim susretima.**

**O projektu**

Budućnost u nama (BUN) je revijalno-natjecateljski susret s ciljem promicanja **druženja, prijateljstva i razumijevanja** kroz sport, ples i sve ostale aktivnosti koje prakticiramo namijenjen svoj **djeci i odraslima**.

**Svrha i poruka** ovog festivala je **povezivanje i spajanje različitosti** u dječijoj priči bez obzira tko su, što su i od kuda dolaze. Svojim smijehom, druženjem i radom pokazuju kako se može uz razumijevanje, uvažavanje i prihvaćanje iskreno veseliti svačijem uspjehu i pomoći onima koji ne mogu sami. Poseban naglasak je da **različitost nije rivalstvo** već je poveznica.

Projekt je namijenjen svim **klubovima, grupama i pojedincima** u Republici Hrvatskoj i šire koji se bave rekreacijom,sportom, plesom i drugim aktivnostima prenoseći svoje znanje,trud i ljubav prema životu svoj djeci jer su **DJECA NAŠA BUDUĆNOST.**

Izlazimo izvan granica Lijepe naše Hrvatske i potrudit ćemo se povezati s drugim zemljama EU gdje žive naši dragi ljudi koji su nastavili živjeti i promovirati svoju zemlju Hrvatsku, njenu kulturu i tradiciju.

**Program BUN-a sastoji se od natjecateljskog i revijalnog dijela.**

**Zašto ples, pokret, crtež, pjesma i priča ???**

Zato jer su ples, pokret, slika i riječ **univerzalni jezik** koji svi na neki svojstven način poznaju i razumiju te kroz koji mogu izraziti svoje **osjećaje**, svoj **stav**, svoju **ljubav** i svoju **radost**.

Želimo promicati **plesa i pokret,** sportsku rekreaciju, kao jedinstven način druženja i razumijevanja među djecom i u društvu. Takvim pristupom i izričajem stvara se temelj njihovog zdravog odnosa prema sebi, drugima kroz igru i veselje. Želimo djecu motivirati da na iskren, prirodan, spontan način iskažu svoj talent i bogatstvo svoje mašte.

Ove godine smo za **slike, pjesme i priče** odabrali temu  **Corona i ja** u kojoj djeca mogu, na njima najdraži način, prikazati sebe , svoje doživljenje ove izazovne situacije u coroni. Kreativnost prepuštamo njima :)

**Budućnost je prošlost i sadašnjost.**

**Organizator projekta**

Osnivač i organizator projekta je **Nives Pandža**.

Zajedno s članovima i prijateljima Udruge Um, duh i tijelo Gombalište pokrenula je BUN. Samu ideju o projektu svi smo prihvatili s oduševljenjem i radosno krenuli u zajednički izazov poklanjajući puno ljubavi, kreativnosti i svog slobodnog vremena.

**Organizacijski odbor BUN-a:**

Predsjednica organizacijskog odbora: **Nives Pandža, desna ruka Vinka Dumičić**

Stručni suradnici: **Marija Martina Žanetić**, scenski plesač s položenom metodikom ,magistrica kineziologije , doc.dr.sc. **Jadranka Vlašić**, docentica na Kineziološkom fakultetu u Zagrebu na katedri Plesa, Antonieta Šeketa baletni stručnjak, osnivačica plesne škole Zagorska sada Silvije Hercigonje i baletni pedagog.

Promotori: Sandra Bortek, **Ana Vrkić Smirčić, Martina Lucić Čanak**

Koordinatorice projekta:  **Nataša Malić i Vinka Dumičić**

**Organizacijski odbor:** dr.Jelena Pukšić Haubrih, Zorica Nježić Gašparović, Zrinka Markovinović, Vinka Dumičić, Sandra Bortek, Valentina Perković, Zdenka Pašalić, Snežana Mihajlović

**Udruga Um, duh i tijelo - Gombalište**

Naša udruga Um, duh i tijelo, Gombalište osnovana je 30. srpnja 2008.godine, na adresi Božidara Magovca 79, u Zagrebu, pod registarskim brojem udruge: 21006285. Predsjednica udruge je **Nives Pandža**, dugogodišnja promicateljica zdravog života i idejni začetnik BUN-a. Svoj sportski i zdravstveni razvojni put je počela trenirajući karate, judo, rukomet, atletiku i stolni tenis usporedno s medicinskim i sportskim obrazovanjem. Želja za promicanjem zdravog duha i tijela počinje s malim jasličkim uzrastom, a danas u našem „Gombalištu“ gdje svoje znanje i entuzijazam prenosi na sve uzraste. Tijekom učenja fizikalne terapije u ranoj mladosti susrela se s PILATES metodom koju i danas nadograđuje te usavršava .

Udruga je osmišljena kao mjesto za promicanje zdravog načina života i društvenih vrijednosti kroz zajedništvo i razumijevanje. Udruga je mjesto na kojem se ljudi dobre volje druže, vježbaju , plešu, razmjenjuju iskustva, pomažu jedni drugima, usavršavaju i nadopunjuju svoja znanja o zdravom načinu života . odnosno mjesto gdje se pozitvnim promišljanjem promiče razvoj uma, duha i tijela plesom i tjelovježbom za sve generacije, od najmanjih do najstarijih. Velika smo **„obitelj“** .

Posebne zahvale svim **članovima stručnog suda** i svima koji su sudjelovali na prethodnim BUN druženjima, aktivno sudjelovali, ocjenjivali i marljivo pratili nastupe svih sudionika.

Veselimo se ponovnom susretu,

**Nives Pandža i organizacijski odbor BUN-a**